Diari Oficial de la Generalitat Valenciana


Sumari del DOGV 9607, del 31-05-2023 (2023/5750)

Extracte de la convocatòria d'ajudes per a la visita a la Fira «Ftalks Food Summit Latam 2023», a Mèxic.
--------------------------------------------------------------------------------------------------------

### Dades del document

Número de DOGV
:   9607

Data del DOGV
:   31-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5750


Data del document
:   23-05-2023

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Extracte

Descriptors 

:   * Cambra Oficial de Comerç, Indústria, Serveis i Navegació de València
    * Cambra Oficial de Comerç, Indústria, Serveis i Navegació de València
    * ajuda pública

Extracte de la convocatòria d'ajudes per a la visita a la Fira «Ftalks Food Summit Latam 2023», a Mèxic. [2023/5750]  
BDNS (identif.): 697541.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/ge/es/convocatoria/697541).   
La Cambra de Comerç de València, anuncia l'obertura de convocatòria que té per objecte promoure la participació en la Visita a Fira Ftalks Food Summit Latam 2023 a Mèxic dins del marc del programa Pla internacional de promoció, cofinançat en un 50 % pel Fons Europeu de Desenvolupament Regional (FEDER) de la Unió Europea, del 19 al 24 de juny de 2023.  
  
Primer. Part beneficiària  
Pimes, micropimes i autònoms de la Comunitat Valenciana que es troben donades d'alta en el Cens de l'IAE.  
El nombre màxim d'empreses beneficiàries serà de sis.  
  
Segon. Objecte  
L'objecte de la convocatòria és la selecció d'operacions realitzades per les pimes que contribuïsquen a promoure la seua internacionalització i millorar la seua competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destí de l'exportació espanyola i incrementar la competitivitat de l'economia espanyola per a impulsar Espanya com a destí d'inversió.  
  
Tercer. Convocatòria  
El text complet de la convocatòria està a la disposició de les empreses en la seu electrònica de la Cambra de Comerç de València. A més pot consultar-se a través de la web.  
  
Quart. Quantia  
La quantia màxima de les ajudes a atorgar amb càrrec a aquesta convocatòria és de 12.720 euros en concepte de subvenció, sent el pressupost màxim elegible per empresa de 2.120 euros, que serà prefinançat íntegrament per l'empresa beneficiària i cofinançat per FEDER al 50 %, per la qual cosa la quantia màxima d'ajuda per empresa serà de 1.060 euros.  
El pressupost màxim d'execució de l'actuació Visita a Fira Ftalks Food Summit Latam 2023 a Mèxic en el marc d'aquesta convocatòria és de 19.220 euros, dins del programa operatiu «pluriregional d'Espanya FEDER 4595-9036 TI», que inclou els recursos estimats per als serveis de suport prestats per la Cambra de Comerç de València, l'import de la qual serà de 6.500 euros, i seran aportats pel Fons Europeu de Desenvolupament Regional (FEDER) de la Unió Europea i per la Cambra de Comerç de València.  
  
Cinqué. Termini de presentació de sol·licituds  
El termini per a la presentació de sol·licituds s'obri, a les 09.00 h del dia hàbil següent al de la publicació d'aquest anunci i finalitzarà a les 11.00 h del dia 2 de juny de 2023. La documentació per a la sol·licitud de participació podrà descarregar-se en la web https://internacional.camaravalencia.com/servicios/producto/misiones-comerciales/.  
  
València, 23 de maig de 2023.- El president de Cámara Valencia: José Vicente Morata Estragués.